વિજલપોરમાં અહીંની પાલિકાએ કન્સલ્ટન્ટ સથવારે રેલવે ઓવરબ્રિજના નકશા બનાવ્યા છે. ઓવરબ્રિજ આડે આવનાર મિલકતધારકોને નોટીસો પણ ઈસ્યુ કરી દીધી હતી. છેલ્લા કેટલાક સમયથી રેલવે તંત્ર ઓવરબ્રિજનો નકશો મંજૂર કરે તેની રાહ જોવાઈ રહી છે. જોકે આ દરમિયાન જીયુડીસીએ વિજલપોરના રેલવે ઓવરબ્રિજની કામગીરી વિજલપોર પાલિકા પાસેથી લઈ માર્ગ અને મકાન વિભાગને સોંપી હતી. જોકે મળતી માહિતી મુજબ માર્ગ અને મકાન વિભાગ પાસેથી પણ આ બ્રિજની કામગીરી નેશનલ હાઈવે ઓથોરિટી પાસે ગઈ હતી. નેશનલ હાઈવે હસ્તક કામગીરી ગયા બાદ હવે નવી ઘોંચ ઉભી થયાની જાણકારી મળી છે.